b'\n_START_ARTICLE_\nLuomi\n_START_PARAGRAPH_\nLuomi on ihon kasvain. Luomia tai luomen kaltaisia ihomuutoksia on noin 60 erilaista. Synnynn\xc3\xa4isi\xc3\xa4 luomia on vastasyntyneill\xc3\xa4 1-3\xc2\xa0%:lla. Luomien m\xc3\xa4\xc3\xa4r\xc3\xa4 kasvaa lapsuudessa ja nuoruudessa ja on yleens\xc3\xa4 suurimmillaan 30\xe2\x80\x9340 vuoden i\xc3\xa4ss\xc3\xa4. Tuolloin luomia on keskim\xc3\xa4\xc3\xa4rin 15\xe2\x80\x9340. T\xc3\xa4m\xc3\xa4n j\xc3\xa4lkeen luomien m\xc3\xa4\xc3\xa4r\xc3\xa4 alkaa taas v\xc3\xa4henty\xc3\xa4._NEWLINE_Luomi saattaa joskus muuttua pahanlaatuiseksi. Melanooma on er\xc3\xa4s ihosy\xc3\xb6p\xc3\xa4tyyppi. Jos luomi kasvaa nopeasti tai muuttuu ulkon\xc3\xa4\xc3\xb6lt\xc3\xa4\xc3\xa4n, melanoomaa voidaan ep\xc3\xa4ill\xc3\xa4. Kuitenkin vain alle puolet melanoomista syntyy luomiin. Luomi voi muuttua pahalaatuiseksi kasvaimeksi esimerkiksi liiasta auringon otosta, sill\xc3\xa4 UV-s\xc3\xa4teily aiheuttaa muutoksia iholla. Poikkeavan n\xc3\xa4k\xc3\xb6iset suuret luomet voidaan poistaa. Toimenpiteit\xc3\xa4 tekev\xc3\xa4t terveyskeskusl\xc3\xa4\xc3\xa4k\xc3\xa4rit, ihotautil\xc3\xa4\xc3\xa4k\xc3\xa4rit ja plastiikkakirurgit. Pigmenttiluomen poistaminen tapahtuu paikallispuudutuksessa.\n_START_SECTION_\nTaliluomi\n_START_PARAGRAPH_\nEsiintyy yleens\xc3\xa4 leuan tai sukupuolielimien l\xc3\xa4hettyvill\xc3\xa4. Taliluomesta saattaa kasvaa karvoja. Se ei ole koholla, joten sit\xc3\xa4 ei ole syyt\xc3\xa4 leikata.'